Kabupaten Tanggamus

Geografi 
Sacaro geografis Kabupaten tanggamus talatak pado posisi 104°18’ - 105°12’ Bujur Timur dan 5°05’ - 5°56’ Lintang Selatan. Satu dari duo taluak gadang nan ado di Provinsi Lampung tadapek di Kabupaten Tanggamus yaitunyo taluak Semaka dengan panjang daerah pantai 200 km dan sabagai tampek bamuaronyo 2 (duo) sungai gadang yaitu Way Sekampung jo Way Semaka. Salain itu Wilayah Kabupaten tanggamus dipangaruahi dek udaro tropical pantai jo dataran pagunuangan dengan temperatur udaro nan sajuak dengan rato-rato 28 °C.

 Bateh wilayah 
Bateh wilayah administratif Kabupaten Tanggamus adolah sabagai barikuik:

 Luweh wilayah 
Kabupaten Tanggamus mampunyoi luweh Wilayah 2.855,46 Km² untuak luweh daratan ditambah dengan daerah lauik saluweh 1,799,50 Km² dengan luweh kasaluruahan 4, 654,98 Km², dengan topografi wilayah bavariasi antaro dataran randah jo dataran tinggi, nan sabagian marupoan daerah babukik sampai bagunuang, yakni sakitar 40% dari saluruah wilayah dengan katinggian dari pamukaan lauik antara 0 sampai dengan 2.115 meter. Potensi sumber daya alam nan dimiliki dek Kabupaten Tanggamus sabagian gadang dimanfaatkan untuak kagiatan pertanian. Salain itu masih tadapek babarapo sumber daya alam lain nan potensial untuak dikambangkan antaro lain; patambangan ameh, bahan galian sarupo granit jo batu pualam atau marmer. Disampiang itu tadapek pulo sumber aia angek jo paneh bumi nan mamungkinkan untuak dikambangkan manjadi pambangkik energi listrik alternatif.

 Pamarintahan 

 Daftar Bupati 

Barikuik adolah Daftar Bupati Tanggamus dari maso ka maso:
NoBupatiMulai JabatanAkhia JabatanWakil BupatiKatarangan1Drs. H. Achmad Syah Putra199720022Drs. H. Fauzan Sya’ie, M.Sc20022007H. Bambang Kurniawan, ST3H. Bambang Kurniawan, ST2008-20132013-2016H. Sujadi Saddat

Hi. Samsul Hadi, S.Pd.iDuo Pariode. Nonaktif takaik Tindak Pidana KKN4 Hi. Samsul Hadi S.pd.i20162018KosongMalanjuikan maso bakti jabatan nan ditinggaan bupati sabalumnyo.5.Hj. Dewi Handajani, SE,. MM.20182023Hi, AM. Syafi;i, S.Ag.Petahana

 Dewan Perwakilan 

Barikuik iko adolah komposisi anggota DPRD Kabupaten Tanggamus dalam duo pariode tarakhia.
Partai PolitikJumlah Kursi dalam Periode 2014-2019 2019-2024  20px PKB 2  7 20px Gerindra 4  4 20px PDI Perjuangan 11  12  Golkar 5  4 20px NasDem 3  5 20px PKS 3  4 20px PPP 4  3 20px PAN 5  6 20px Hanura 3  0 20px Demokrat 5  0 Jumlah Anggota 45  45 Jumlah Partai 10  8

 Kecamatan 

Kecamatan nan tadapek di Kabupaten Tanggamus sabagai barikuik: Kecamatan Air Naningan, Kecamatan Bandar Negeri Semuong, Kecamatan Bulok, Kecamatan Cukuh Balak, Kecamatan Gisting, Kecamatan Kota Agung Barat, Kecamatan Kota Agung Pusat, Kecamatan Kota Agung Timur, Kecamatan Kelumbayan, Kecamatan Kelumbayan Barat, Kecamatan Limau, Kecamatan Pematang Sawa, Kecamatan Pugung, Kecamatan Pulau Panggung, Kecamatan Semaka, Kecamatan Sumberejo, Kecamatan Talang Padang, Kecamatan Ulubelu, Kecamatan Wonosobo, Kecamatan Gunung Alip.

 Pariwisata 
Kabupaten Tanggamus mampunyoi babarapo tampek objek wisata diantaronyo sabagai barikuik; Taluak kiluan, Pantai gigi hiu, Gunung Tanggamus, Pantai sawmil, Air terjun way lalaan, Air terjun jarum lebuay, Bendungan batutegi, Air terjun lembang pelangi. Pantai gigi hiu marupoan tampek objek wisata nan tanamo pado maso kiniko di Kabupaten Tanggamus. Hal tasabuik di karanoan pantai iko manawarkan pamandangan batu karang nan rancak. Namun dari pado itu pangunjuang diharokan bahati-hati karano pantai gigi hiu iko curam sarato babatuannyo nan agak licin.

 Rujuakan 

 Pautan lua 

Kategori:Kabupaten di Lampung
Kategori:WikiSumatra